OpenLLM-France/wikimedia huggingface dataset:
# Leopold Mozart

Johann Georg Leopold Mozart (Augsburg, Alemania, 1719ko azaroaren 14a – Salzburgo, Austria, 1787ko maiatzaren 28a) barroko osteko musikagile alemana.
Bere familiakoen artean ez zegoen musika-aurrekaririk; aita koadernatzailea zen. Leopold, hasiera batean, Salzburgoko unibertsitatean zuzenbidea eta filosofia ikasten hasi bazen, behin eta berriz huts egiteagatik unibertsitatetik kanporatua izan zen.
Thurn und Taxis kondearen biolinista izan zen, eta gero, Firmian Salzburgokoaren orkestran jo zuen.
Biolina jotzen ikasteko metodo bat idatzi zuen, gaur egun oraindik balioetsia bere originaltasunagatik eta azalpen argiengatik.
Anna Maria Pertlekin ezkondu zen, eta bikoteak zazpi seme-alaba izan zituen. Horietako bost haurtzaroan hil ziren, eta beste biak Wolfgang Amadeus Mozart eta Maria Anna Mozart ziren. Leopoldek seme-alabei bere denbora guztia eskaini zien, hainbesteraino, non musika konposatzeari utzi ziola umeei musika bizikiago erakutsi ahal izateko.
Sinfonia bat idatzi zuen, eta ondoren, Jostailuen sinfonia ere sortu zuela pentsatzen da (orain dela urte batzuk arte, sinfonia hau Joseph Haydnena zela uste izan baita). Jostailuen sinfonia bere semea Wolfgangentzat idatzi zuen, Leopolden emaztea oraindik haurdun zegoela. Sinfonia honetan, baliabide ezberdin ugari erabiltzen ditu ume batentzako giro aproposa sortzearren: karraka, txilibitua eta danbolina bezalako tresna sinpleak, besteak beste. Hala ere, sinfonia honen autoretza oraindik eztabaidan dago.
Sei sonata idatzi zituen, klabizenbalo eta pianoarentzat obra ugari eta baita divertimento batzuk ere ganbera-orkestrarentzat.
1787ko maiatzaren 28an hil zen Salzburgon.

## Ikus, gainera

* Wolfgang Amadeus Mozart
* Maria Anna Mozart

## Kanpo estekak

* (Alemanez) Leopold Mozart. Webgune ofiziala
* Datuak: Q156280
* Multimedia: Leopold Mozart / Q156280
# Leopold Stokowski

Leopold Anthony Stokowski (Londres, Ingalaterra, 1882ko apirilaren 18a -Nether Wallop, Hampshire, Ingalaterra, 1977ko irailaren 13a) Ingalaterran jaiotako Estatu Batuetako orkestra-zuzendaria izan zen.

## Biografia

Londresko Royal College of Music ikastetxean eta Oxforden egin zituen musika-ikasketak. 1912-1941 urte-bitartean Filadelfiako Orkestra Sinfonikoaren zuzendari izan zen; 1941-1944 urte-bitartean NBC Orkestra Sinfonikoarena; 1944-1945 urteetan, berriz, Arturo Toscaninirekin batera, New Yorkeko Orkestra Sinfonikoarena; eta 1949-1950 urteetan, Mitropoulosekin, hiri bereko Orkestra Filarmonikoarena.
1962tik aurrera, New Yorkeko American Symphony Orchestra orkestraren zuzendari izan zen. Musika berriaren aldeko izan zen, eta obra berri asko estreinatu zituen New Yorken, besteak beste, Alban Bergen Wozzeck. Bachen lanen moldaketa ugari egin zituen, eta Music For All of Us (1943, "Musika guztiontzat") liburua argitaratu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q297562
* Multimedia: Leopold Stokowski / Q297562
# Leopold Ružička

Lavoslav (Leopold) Ružička (Vukovar, Kroazia, 1887ko irailaren 13a - Zürich, Suitza, 1976ko irailaren 26a) 1939an Kimikako Nobel Saria irabazi zuen kimikari kroaziarra izan zen.

## Biografia

Vukovarren jaio eta Osijeken egin zituen bere lehen ikasketak. Apaiz izateko bidea utzi eta kimika ikasteari ekin zion, ziurrenik Osijeken zabaldu berria zen azukre findegi lantegian lan egiteko asmoaz. Ondoren Karlsruhen eta azkenik Basileako Unibertsitatean bukatu zituen kimika ikasketak. Zürichko Teknologia Institutufederalean irakasle aritu zen.

## Ikerketa zientifikoak

Lurrin industria aztertu zuen eta bertan hasi zen terpenoak ikertzen. 1934 eta 1935 artean androsterona eta testosterona hormonak esterol neutro batetik sor zitezkeela frogatu zuen. Aurkikuntza honek hormonen ekoizpen sintetikoa ahalbidetu zuen.
1939an Kimikako Nobel Saria irabazi zuen Adolf Butenandt alemaniar biokimikoarekin batera.

## Kanpo estekak

* (Ingelesez) Nobel Instituaren biografia
* Datuak: Q122996
* Multimedia: Leopold Ružička / Q122996
# Leopold Figl

Leopold Figl (Rust, Michelhausen, 1902ko urriaren 2a - Viena, 1965eko maiatzaren 9a) austriar politikaria izan zen. Austriako kantzilerra izan zen 1945etik 1953ra.
Nekazaritza ikasi zuen eta baserritarren liga zuzendu zuen. Naziek 1938an deportatu zuten Dachauko kontzentrazio-esparrura. 1943ko maiatzean askatu zuten, baina 1944ko urrian Mauthausenen giltzapetu zuten.
1945ean Austriako Alderdi Popularreko sortzaileetako bat izan zen. Urte horretan hauteskundeak irabazi zituen eta koalizio gobernua eratu zuen. 1953an Julius Raabek ordezkatu zuen, baina gobernuan jarraitu zuen Atzerri ministro gisa. 1955eko Austriako Estatuaren Itunaren negoziazioan oso inplikatuta egon zen. Gobernutik irten ondoren, Austria Behereko gobernadorea izan zen.
2020ko abenduan, beatifikatzeko prozesua hasi zen.
* Datuak: Q11715
* Multimedia: Leopold Figl / Q11715
# Leopold Auer

Leopold von Auer (hungarieraz: Auer Lipót; Veszprém, 1845eko ekainaren 7a - Loschwitz, 1930eko uztailaren 15a) hungariar biolin-jotzaile, orkestra-zuzendari, musikagile eta irakaslea izan zen.
Judu jatorriko familia batean jaioa, umetan hasi zen biolina jotzen. Budapesten, Vienan eta Hannoverren jarraitu zituen ikasketak, eta San Petersburgon kokatu ondoren, Kontserbatorioan eskolak eman zituen 1868 eta 1917 bitartean. 1918tik biolin irakaslea izan zen Filadelfian. Filadelfiako biolin irakaslea izan zen eta biolin jotzaile ezagun askori irakasten zien.
* Datuak: Q368583
* Multimedia: Leopold Auer / Q368583
# Kriosumendi

Kriosumendia edo izotz-sumendia harri urtuen ordez ura, amoniakoa edo metanoa bezalako sustantziak jaurtitzen dituen sumendia da. Jaurtitzen dituen sustantziei kriomagma edo kriolaba deitzen zaie. Orokorrean likidoak diren arren kasu batzuetan lurrun forma har dezakete. Erupzioaren ondoren kriomagma kondentsatu eta solido bihurtzen da inguruneko tenperatura hotzaren ondorioz. Kriosumendiak Eguzki Sistemako izotz-lerroaz haragoko ilargi izoztuetan edo ur asko duten bestelako objektuetan eratu daitezke. Kriosumendiak izan daitezkeen hainbat egitura identifikatu dira Plutonen, Titanen eta Zeresen. Horretaz gain, sumendiak osatzen ez dituzten arren, izotz geiserrak ikusi dira Entzeladon eta behar bada baita Tritonen ere.
Izotza urtu eta kriosumendiak sortzeko energia iturri bat itsasaldiaren azelerazioa izan daiteke Eguzki Sistemako zenbait gorputzetan. Desintegrazio erradioaktiboa beste energia iturri posible bat da. Izoztutako material zeharrargien pilaketek ere beharrezko beroa pilatzen lagundu dezakete.

## Behaketak

1989an Voyager 2 espazio zundak Neptunoren Triton ilargian hartutako irudietan geiser moduko 4 erupzio aurkitu zituzten. Ondoen dokumentatutako 2 erupzioak material ilunez osatutako 8 kilometro inguruko altuerako zutabeak ziren. Haizebean 100 kilometroraino zabaltzen ziren hodei ilunak. Zutabeen erradioa hamarnaka metro eta kilometro baten artekoa zen. Azalpen posible bat lurrazal azpiko berotegi-efektu baten bidez nitrogeno izotza berotu izana da. Eguzkiaren beroak presurizatutako nitrogeno gasa leherketa moduan aterako litzateke gainazalera, izotz eta partikula ilunak atmosferara arrastatuz.
2005eko azaroaren 27an Cassinik Entzeladoren hego poloko geiserei argazkiak atera zizkien.
Geroztik eguzki sistemako hainbat ilargitan kriobolkanismoa dagoela adierazten duten zeharkako ebidentziak aurkitu dira, hala nola, Europa, Titan, Ganimedes eta Mirandan.

## Erreferentziak

* ↑ Twitterreko Elhuyar Hizkuntza kontuaren proposamena.
* ↑ (Ingelesez) Greenberg, Richard; Geissler, Paul; Hoppa, Gregory; Tufts, B. R.. (2002). «Tidal-Tectonic Processes and Their Implications for the Character of Europa's Icy Crust» Reviews of Geophysics 40 (2): 1–1–1-33. doi:10.1029/2000RG000096. ISSN 1944-9208. (Noiz kontsultatua: 2018-12-26).
* ↑ (Ingelesez) Shoemaker, E. M.; Kirk, R. L.; Johnson, T. V.; Hansen, C. J.; Cook, A. F.; Brown, R. H.; Becker, T. L.; Kieffer, S. W. et al... «Triton's Geyser-Like Plumes: Discovery and Basic Characterization» Science 250 (4979): 410–415. doi:10.1126/science.250.4979.410. ISSN 1095-9203. PMID 17793016. (Noiz kontsultatua: 2018-12-26).

## Kanpo estekak

* Datuak: Q478788
* Multimedia: Cryovolcanism / Q478788
# Krippendorf's Tribe

Krippendorf's Tribe (euskaraz Krippendorftarren Tribua), 1998ko Todd Holland estatubatuar zinema zuzendariak antzeztutako komedia film bat da. Frank Parkin britainiar soziologo eta idazlearen izenburu berdineko eleberrian oinarritua dago. Richard Dreyfuss, Jenna Elfman, Natasha Lyonne eta Lily Tomlin aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
James Krippendorf (Richard Dreyfuss) estualdi batean dagoen estatubatuar antropologo bat da. Bi urtez Ginea Berriko isolatutako tribu baten jarduera eta ohiturak ikertzen egon beharra zuenean, betekizun horretarako eman zioten diru-laguntza aita ezkongabea denez bere hiru seme-alaben heziketan xahutu du. Orain bere nagusi eta basbesle ekonomikoek bere ikerketen ondorioak jakinarazteko eskatzen diote, eta Jamesi ataka txar horretatik ateratzeko bera eta bere seme alabek Shelmikedmu fikziozko tribuko kideen papera antzezteko beste gauza hobeagorik ez zaio otu izan, horrek xelebrekeria eta egoera barregarri ugari sortuko ditu.

## Aktoreak

* Richard Dreyfuss: James Krippendorf irakaslea
* Jenna Elfman: Veronica Micelli irakaslea
* Natasha Lyonne: Shelly Krippendorf
* Lily Tomlin: Ruth Allen irakaslea
* Barbara Williams: Jennifer Harding Krippendorf irakaslea
* Gregory Smith: Michael "Mickey" Krippendorf
* Carl Michael Lindner: Edmund Krippendorf
* Stephen Root: Gerald Adams
* Mila Kunis: Abbey Tournquist
* David Ogden Stiers: Henry Spivey
* Doris Belack: Porter presidentea

## Kanpo estekak

* IMDBko fitxa irakurgai (Ingelesez)
* Datuak: Q3040270
# Kriolita

Kryolita haluro motako minerala da eta cryolite subtaldearen kidea da.

## Ezaugarriak

Kryolita haluro mineralaren formula kimikoa hau da: ${\ce {Na2NaAlF6}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Cryolite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q193502
* Multimedia: Cryolite / Q193502
# Krionika

Krionika (grezieraz, κρύος kryos 'hotz') gorpuak tenperatura oso hotzetan mantentzea da medikuntza modernoan.

## Historia

1960ko hamarkadaren erdialdean, gorpuak kriogenizatzeko alferrikako hainbat saiakera egin zituen Alcor fundazioak. Azkenik, 1967ko urtarrilaren 12an, James Bedford izeneko Los Angelesko psikologia irakaslea minbiziak jota hil zen 73 urte zituela, eta haren gorpua kriogenizatuta kontserbatzea lortu zuten lehenengoz.
Agente kriobabesleak eta dimetilsulfoxido izeneko substantzia injektatu zizkioten Bedfordi. Egun, Alcorrek Arizonako basamortuan duen egoitzan dago haren hilotza, kontserbazio kapsula batean sartuta, orduz geroztik izoztutako beste 147 gorpuekin batera. Eta, usteak uste, Walt Disneyren gorpua ez dago 148 horien artean.

## Erreferentziak

* 1 2 Irazustabarrena, Nagore. (2017-07-02). «Kriogeniak mende erdi bete du» Argia CC-BY-SA lizentzia.

## Kanpo estekak

* Datuak: Q633581
* Multimedia: Cryonics / Q633581
# Krioklastismo

Krioklastismoa, gelifrakzioa ere deitua, uraren izozte-urtze prozesuak eragindako meteorizazio bat da. Ura (euri-ura, adibidez) arroka bateko arrakaletan sartu ondoren, eta zeropeko tenperaturen eraginez, izoztu egiten da. Izotzak ur likidoak baino bolumen handiagoa duenez, inguratzen duen arrokari presioa eragiten dio. Urtze-hanpatze fenomeno honek arrakalaren tamaina handitzen du eta momentu baten buruan, arroka hautsi egiten da.
Erosio mota hau mikro eta makro eskalan gertatzen da. Mikrokrioklastismo egoera baten adibide bat hareharriaren kasua da: Ur molekulak hareharriaren poroetan sartu eta, lehenago aipatutako prozesuaren bidez, harria txikitu egiten da. Fenomeno honek izen berezi bat dauka: pikor-disgregazioa. Makrogelifrakzioaren kasuan, harri bloke handiak askatzen dira haitzetatik. Fenomeno hau arriskutsua izan daiteke, adibidez, bide baten gainean gertatzen delarik.

## Kanpo estekak

* Datuak: Q2488728
# Kriopedometro

kriopedometroa lurzorua zein sakonerataraino izoztua dagoen jakiteko erabiltzen den tresna da. Aparatu hau neguko bideragarritasunerako datuak biltzeko erabiltzen da izozte edo desizozte garaian. Datu horiek errepideko zirkulazioan ibilgailuen pisua eta kopurua kudeatzeko errepideetako zerbitzu teknikoek erabiliko dituzte, zoladuran pitzadurak, subsidentziak eta hondoratzeak eragiten dituelako, bertan infiltratutako ura dela eta.

## Kanpo estekak

* Datuak: Q3005723
# Kriolitionita

Kriolitionita haluro motako minerala da eta garnet supertaldearen kidea da.

## Ezaugarriak

Kriolitionita haluro mineralaren formula kimikoa hau da: ${\ce {Na3Li3[AlF6]2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 - 3 da.

## Erreferentziak

* 1 2 (Ingelesez) «Cryolithionite: Mineral information, data and localities.» www.mindat.org (Noiz kontsultatua: 12-05-2019).
# L'Érable

L'Érable Quebeceko konderriko eskualde-udalerria da, Kanadan. Centre-du-Québec eskualdean dago, hiriburua Plessisville da eta bere sorrera 1982ko urtarrilaren 1an izan zen.

## Kanpo estekak

* Datuak: Q575571
* Multimedia: L'Érable Regional County Municipality / Q575571
# L'Étonnant

L'Étonnant Serge Gainsbourg abeslari frantziarraren hirugarren estudioko diskoa da, 1961ean kaleratua.

## Historia

Diskoa Serge Gainsbourg-en ahotsarekin eta Alain Goraguer eta bere orkestrarekin grabatu zen. Abestien artean, lehenengo biak nabarmentzekoak dira. La chanson de Prévert Jacques Prévert-ek eta Joseph Kosma-k sortutako Les feuilles mortes abestiari omenaldia da. En relisant ta lettre, aldiz, umore beltzez beteriko abestia da.

## Abestien zerrenda

Abesti guztiak Serge Gainsbourg-ek idatzi eta konposatu zituen, aurkakoa adierazten ez bada.

## Kredituak

* Alain Goraguer - moldaketak, musika-zuzendaritza eta pianoa
* Paul Rovère - kontrabaxua
* Christian Garros - bateria

## Erreferentziak

* ↑ L´Intègrale et caetera Les paroles 1950-1991.Serge Gainsbourg. Bartillat, 2005. ISBN 978-2-84100-461-4
* ↑ La biografía. Sylvie Simmons. Random House Mondadori, S. A., 2007, Bartzelona. ISBN 978-84-397-2073-7

## Kanpo estekak

* Datuak: Q2741315
# L'Établi (filma)

L'Établi 2023ko Mathias Gokalp frantziar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Citroënek Robert kontratatu du, ezker muturreko aktibista bat, 68ko maiatza baino hilabete batzuk lehenago. Lantegian sartu nahi zuen, su iraultzailea berpizteko, baina langile gehienek ez dute politikaz hitz egin nahi. Citroënek langileei astean hiru ordu estra doan exijitu dizkie, eta horrek mobilizaziorako aukera sortuko du.

## Aktoreak

* Swann Arlaud : Robert Linhart
* Mélanie Thierry : Nicole Linhart
* Olivier Gourmet : Klatzman
* Denis Podalydès : Junot
* Lorenzo Lefebvre : Yves
* Félix Vannoorenberghe : Jean-Louis
* Zéli Marbot : Virginie Linhart
* Malek Lamraoui : Ali
* Marie Rivière : Roberten ama
* Marc Robert : lantegiko medikua
* Jean Boronat : Jean
* Luca Terracciano : Primo
* Raphaëlle Rousseau : Sacha

## Erreferentziak

* ↑ «L'Établi» Berria 2023-04-01 CC BY-SA 4.0 lizentziapean.

## Kanpo estekak

* Datuak: Q117334907
# L'Étang-Salé kantonamendua

L'Étang-Salé kantonamendua Frantziako kantonamendu bat da. Réunion departamenduan dago, Réunion eskualdean. Guztira 3 udalerri ditu eta L'Étang-Salé da bere hiriburua.

## Kanpo estekak

* Datuak: Q2260137
# Leroy (Alabama)

Leroy Ameriketako Estatu Batuetako erroldak esleitutako leku bat da. Washington konderrian dago, Alabama estatuan. 766 biztanle ditu, 31,020902 kilometro koadroko azaleran banatuta.

## Ikus, gainera

* Washington konderria

## Kanpo estekak

* Datuak: Q1274985
# Leroy Merlin

Leroy Merlin 13 herrialdetan instalatutako brikolaje eta etxe eta lorategi ekipamentuan espezializatuta dagoen multinazional frantsesa da. Enpresaren batez besteko fakturazioa hazkundea %15 urte bakoitzekoa da, 2000ean 3373 milioi euro izatetik 2005ean 6574 euro izatera pasatu eta gero. Mundu osoan 35 000 langile baino gehiago ditu. Mulliez taldeko jabetzetako bat da.

## Lokalak

Hiru maila banaketan antolatzen da:
Gainazal handiak Leroy Merlin markarekin(183 denda 2005ean).
Gainazal ertaina Bricocenter, Obi, Aki, Weldom markekin (azken honek frankiziako erregimen bezala; hauek baztertzen, 107 denda 2005ean).
Deskontu-dendak Bricoman dendak (44 denda 2013an).
Establezimenduak hurrengo herrialdeetan ditu (parentesi tartean sarrera urtea):
* Frantzia (1920): Leroy Merlin, Bricoman, Obi, Weldom, Dompro, Kbane, Zodio, Kozikaza.
* Espainia (1989): Leroy Merlin, Bricomart, Aki. Merkatuaren liderra da, 60 Leroy Merlin dendekin.
* Turkia (?): Leroy Merlin.
* Ukraina (?): Leroy Merlin.
* Txipre (?): Leroy Merlin.
* Portugal (2003): Leroy Merlin, Aki.
* Italia: Leroy Merlin, Bricocenter, Bricoman.
* Polonia (1996): Leroy Merlin, Bricoman.
* Grezia (2005): Leroy Merlin.
* Errusia (2004): Leroy Merlin.
* Brasil (1998): Leroy Merlin, 11 dendekin.
* Txina (2004): Leroy Merlin, Homes Up.
* Errumania (2009): Leroy Merlin.

## Erreferentziak

* ↑ «Parisko azken baserriek ez dute hil nahi itota alferrikako hormigoitan» Argia (Noiz kontsultatua: 2019-06-07).

## Kanpo estekak

* Datuak: Q889624
* Multimedia: Leroy Merlin / Q889624
# Lernako Hidra

Lernako Hidra (antzinako grezieraz: Λερναία Ὕδρα) ur-munstro bat zen, hainbat buru eta hats pozoitsua zituena.

## Heraklesen bigarren lana

Herakles hidraren bila joan zen Lerna lakuraino. Bertan sudurra zapi batez estali zuen, Hidrarengana iritsi zenean, buruak mozten hasi zen. Baina moztutako buru bakoitzagatik, beste bi ateratzen zitzaizkion.
Orduan Jolaok eman zion ideia bat: Hidraren buru bakoitza moztu eta su ematea. Horrela lortu zuen Hidrari buru gehiago ez ateratzea eta berau gainditzea. Heraklesek geziak Hidraren odol pozoitsuan busti zituen, bere lana eginez.
Euristeorengana joan zenean, honek esan zion laguntza jaso zuenez lan hori ez zela kontuan hartuko.

## Kanpo estekak

* Datuak: Q170379
* Multimedia: Lernaean Hydra / Q170379
# Lerotholi Seeiso

Lerotholi Mohato Bereng Seeiso (Maseru, 2007ko apirilaren 18a) Lesothoko printze oinordekoa da.

## Bizitza

Letsie III.a erregearen eta 'Masenate Mohato Seeiso erreginaren semea, Maseruko Ospitale Pribatuan jaio zen. Bi arreba ditu, Senate eta 'Maseeiso printzesak. 1891tik 1905era Basothoko buruzagia zen Lerotholiren omenez jarri zioten izena.
2007ko ekainaren 2an, Mosiuoa Bernard Mohlalisi Lesothoko artzapezpiku katolikoak bataiatu zuen Matsiengen. David bataio-izena jarri zioten. Lerotholi Seeiso Likhoeleko buruzagi nagusia, printzearen izenkide izateaz gain, haren aitabitxia da.

## Genealogia

Zuhaitz genealogikoa :
Moshoeshoe II.a
Letsie III.a Lesothokoa
Mamohato of Lesotho
Lerotholi Seeiso
'Masenate Mohato Seeiso :

## Erreferentziak

* 1 2 (Ingelesez) Letsie, Mahlomola. «The birth of the heir to throne» Lesotho Tribune 2023-04-18 (Noiz kontsultatua: 2024-01-15).
* ↑ (Ingelesez) Soszynski, Henry. «Lesotho (Kingdom)» Members.iinet.net.au jatorrizkotik artxibatua (artxibatze data: 2017-06-30) (Noiz kontsultatua: 2024-01-15).
* ↑ (Ingelesez) «Baptism of Prince Lerotholi» The Lesotho Government Portal jatorrizkotik artxibatua (artxibatze data: 2007-08-05) (Noiz kontsultatua: 2024-01-15).

## Kanpo estekak

* Datuak: Q2915431
# Leroy Watson

Leroy Watson (Broseley, 1965eko uztailaren 6a) arkularia da. Britainia Handia ordezkatu zuen 1988ko Udako Olinpiar Jokoetan.

## Erreferentziak

* ↑ Leroy Watson
* ↑ Leroy WATSON

## Kanpo estekak

* Datuak: Q545918
# Leroy (Texas)

Leroy Texasko hiri bat da. McLennan konderrian kokatua dago. 2010ean 337 biztanle zituen, 4,88 kilometro koadrotan banatuta.

## Ikus, gainera

* McLennan konderria

## Kanpo estekak

* Datuak: Q981698
# Leroy udalerria, Audubon konderria (Iowa)

Leroy udalerria Ameriketako Estatu Batuetako Iowa estatuko udalerri bat da, Audubon konderrian. Azken zentsuaren arabera 2.349 biztanle zituen, 95.4 milia karratu (247 km$^2$) eremuan.

## Ekonomia

2020ko zentsuaren arabera, Leroy udalerriak 1157 etxebizitza zeuden. Per capita diru-sarrerak 28.829 estatubatuar dolar ziren.

## Kanpo estekak

* Datuak: Q2219223
# Lerna (Illinois)

Lerna Illinoiseko herri bat da. Coles konderrian kokatua dago. 2010ean 286 biztanle zituen, 0,30 kilometro koadrotan banatuta.

## Ikus, gainera

* Coles konderria

## Kanpo estekak

* Datuak: Q2368215
# Leroy Sanchez

Leroy Sanchez (Abetxuku, 1991ko irailaren 1a) arabar kantautorea da. YouTuben agertu ondoren, Jim Jonsin ekoizleak Miamira eraman zuen eta AEBtan egin du bere ibilbidea. 2014an "By My Side" eta "Little Dancer" singleak argitaratu zituen.
* Datuak: Q16302072
* Multimedia: Leroy Sanchez / Q16302072
# Lepidoneura

Lepidoneura Crambidae familiako tximeleta genero bat da. Bere espezie tipoa Lepidoneura longipalpis da.

## Espezieak

| Espeziea | Egoera |
| Lepidoneura africalis | daturik gabe |
| Lepidoneura grisealis | daturik gabe |
| Lepidoneura longipalpis | daturik gabe |

## Kanpo estekak

* Datuak: Q6527649
# Lhursko aintzira

Lhursko aintzira (frantsesez: lac de Lhurs) Bearnoko lakua da, Grande aiguille d'Ansabère menditik gertu dagoena.
Jatorri glaziarra duen iboi honek Laskungo zirkua gertu du eta bertatik Ansabèreko aintzirara doan bide bat dago.

## Erreferentziak

* ↑ (Frantsesez) 45 randonnées pédestres et VTT en Béarn — Vallée d'Aspe. Paue: Éditions CAIRN — Communauté des communes de la Vallée d'Aspe 2007ko ekaina, 78-79 or. ISBN 978-2-95242-670-1..

## Kanpo estekak

* Datuak: Q38693360
* Multimedia: Lac de Lhurs / Q38693360
# Lhuis

Lhuis Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q838570
* Multimedia: Lhuis / Q838570
# Libarona

Libarona Gatikako auzoa da. 2007ko urtarrilaren 1eko erroldaren arabera, auzoak 55 biztanle ditu.

## Demografia eta biztanleria

Libaronako biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 52 | 51 | 48 | 48 | 48 | 48 | 49 | 55 |

## Ikus, gainera

* Gatika

## Kanpo estekak

* Datuak: Q12262283
# Libazio

Libazioa (latinez: libatio eta, era berean, antzinako grezieraz: λοιβή edo σπονδή hitzetatik ekarria) erritual erlijiosoa edo Antzinaroko zeremonia da, ihinztadura eginez jainko bati edari bat eskaintzen zitzaiona. Libazioetan eskaintzen zituzten likidoak askotarikoak ziren: nahastu gabeko ardoa, esnea, eztia edo ezti-ura, olioa, garagardoa edo beste likido batzuk, baita ur purua ere, lurrean isurtzen zirenak.
Antzinaroko erlijioetan oso praktikatua izan zen: grekoa, erromatarra, judua:
| « | Jakobek oroitarri bat eraiki zuen Jainkoa mintzatu zitzaion tokian. Haren gainean olioa isuri eta isur-oparia eskaini zion Jainkoari. | » |
| —Has 35:14 |||

## Erreferentziak

* ↑ Elhuyar Hiztegia

## Kanpo estekak

* Datuak: Q1333686
* Multimedia: Libations / Q1333686